《题楞伽寺李公山房藏书阁》
宋代·喻良能

小阁峥嵘在空谷，云是先生读书屋。
不见善和数千卷，空闻邺侯三万轴。
先生一去几经年，山色依然为谁绿。
只今赖有卫夫人，壁上萧萧数竿竹。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。